OpenLLM-France/wikimedia huggingface dataset:
# Llista de catenae de Dione

    En aquest article només es mostra els noms oficials aprovats per la Unió Astronòmica Internacional (UAI).
Aquesta és una llista de catenae amb nom de Dione
* Imatge de Dione presa per la sonda Cassini, 2011
* Mapa topogràfic de Dione

## Llista

Les catenae de Dione porten els noms de personatges i llocs de l’Eneida de Virgili.
La latitud i la longitud es donen com a coordenades planetogràfiques amb longitud oest (+ Oest; 0-360).
| Catena | Coordenades | Diàmetre (km) | Epònim | Ref. |
| Aufidus Catena | 78° 00′ S, 296° 24′ O﻿ / ﻿78°S,296.4°O﻿ / -78; -296.4 | 275,00 | Riu al territori d'Apúlia de Diomedes, actualment anomenat Ofanto. | WGPSN |
| Pactolus Catena | 8° 47′ N, 327° 09′ O﻿ / ﻿8.79°N,327.15°O﻿ / 8.79; -327.15 | 180,00 | Riu de Lídia que es diu que portava pols d'or després que el rei Mides es rentés les mans en les seves aigües. | WGPSN |
| Pantagias Catenae | 15° 18′ S, 141° 42′ O﻿ / ﻿15.3°S,141.7°O﻿ / -15.3; -141.7 | 200,00 | Riu de Sicília. | WGPSN |

## Referències

* ↑ Nomenclature Search Results: Dione > Catena / catenae. usgs.gov. Gazetteer of Planetary Nomenclature – International Astronomical Union (IAU) Working Group for Planetary System Nomenclature (WGPSN).
* ↑ Categories for Naming Features on Planets and Satellites. usgs.gov. Gazetteer of Planetary Nomenclature – International Astronomical Union (IAU) Working Group for Planetary System Nomenclature (WGPSN).
# Power usage effectiveness

El PUE (Power Usage Effectiveness) és una variable definida per The Green Grid com a instrument per a mesurar l'eficiència energètica dels centres de dades. S'hi compara el total d'energia consumida per un centre de dades amb la quantitat d'energia que realment arriba a l'equipament de TI, el que permet conèixer la quantitat perduda en la resta d'instal·lacions, com els sistemes de refrigeració o il·luminació.

## Referències

* ↑ «The Green Grid» (en anglès). Arxivat de l'original el 2011-10-03. [Consulta: 11 gener 2015].
# Operació Entegham

L'operació Entegham o operació Venjança (en persa: عملیات انتقام) va ser una operació durant la guerra Iran-Iraq, iniciada per la Força Aèria de la República Islàmica de l'Iran el 22 de setembre de 1980. L'inici de l'operació va tenir lloc aproximadament dues hores després de l'esclat formal de la guerra Iran-Iraq, iniciada pels atacs de les forces iraquianes. En l'operació, 8 avions de combat iranians van bombardejar dues bases militars de l'Iraq. En aquesta operació, la força aèria iraniana va planificar un atac amb les ales d'Alborz i Alfard de la 3a base de caces d'Hamadan i la 6a base de caces de Buixehr.
El coronel iranià, Javad Fakoori era el comandant de la Força Aèria de la República Islàmica de l'Iran i va anunciar ràpidament una situació d'emergència després dels atacs de l'Iraq; va reunir tots els alts comandants de Nahaja (IRIAF) a Teheran i va declarar la necessitat d'una resposta ràpida i decisiva als atacs iraquians. En l'operació, la primera de les forces aèries iranianes durant la guerra, la primera ala de les bases de caces (base d'Alborz) s'envolà a les 16.30 i va bombardejar la base aèria militar de Sho'aibiyeh situada a la governació de Basra; després, una altra ala (Alfard) s'envolà a les 17.25 i va bombardejar la base aèria de Kut a la governació de Maysan. Durant aquesta operació i l'operació Kaman 99, diversos centres econòmics i militars iraquians van ser bombardejats per 140 avions iranians.

## Referències

* ↑ «Islamic Republic Air Force Revenge Operation». aparat.com. [Consulta: 10 agost 2019].
* ↑ «Amaliat entegham (Operation revenge), The first response came just two hours after the official Iraqi invasion against Iran». aja.ir. [Consulta: 30 juliol 2019].
* ↑ «Narrative of the first air response to Saddam». isna.ir. [Consulta: 10 agost 2019].
* ↑ «Operation Entegham». nasrnews.ir. [Consulta: 30 juliol 2019].
* ↑ «Revenge the enemy, 2 hours after the commencement of the war». mashreghnews.ir. [Consulta: 30 juliol 2019].
* ↑ «A document (film) of "operation revenge"». aparat.com. [Consulta: 31 juliol 2019].
* ↑ «Operation revenge, the first response of Iran air force». jonoubnews.ir. [Consulta: 10 agost 2019].
* ↑ «Documentary of Entegham operation». jabeh.com. [Consulta: 10 agost 2019].
* ↑ «Entegham (revenge) operation (part 1)». aparat.com. [Consulta: 10 agost 2019].
* 1 2 3 «Entegham (revenge) operation, the first response of air force». tasnimnews.com. [Consulta: 11 agost 2019].
* ↑ «Revenge operation, changed the dream of Saddam to a nightmare». defapress.ir. [Consulta: 12 agost 2019].
# Montsec d'Alsamora

El Montsec d'Alsamora és una serra del terme municipal de Sant Esteve de la Sarga, del Pallars Jussà. Aquesta serra és l'extrem nord-oest del Montsec d'Ares, a llevant del poble d'Alsamora, entre el barranc de la Maçana, al sud, i el barranc de Juriana al nord.

## Enllaços externs

* Institut Cartogràfic de Catalunya
# Botxí dorsigrís

El botxí dorsigrís (Lanius excubitoroides) és una espècie d'ocell de la família dels lànids (Laniidae) que habita sabanes de l'Àfrica subsahariana, al sud-est de Mauritània, centre de Mali, i des del nord-est de Nigèria i de Camerun, cap a l'est fins a Etiòpia, i cap al sud, a través de Sudan del Sud fins al sud de Tanzània.

## Referències

* ↑ «Botxí dorsigrís». Cercaterm. TERMCAT, Centre de Terminologia. Rev. 15-1-2021 (català)
# Eyl

Eyl o Ayl és una ciutat de Somàlia, a l'estat autònom de Puntland, a la regió de Nugaal.
Està situada a la costa (a uns 3 km) i poblada pels clans dels yonis idiris (subclan dels isse mahamud, del clan majeerteen), els mohamud ali (clan dels leelkase o tanade) i els suhurre (també subclan dels leelkase o tanade). El tractat d'Ilig del 5 de març de 1905 esmenta Ayl o Eyl com el límit nord de l'estat dels dervixos (daraawiish) que es concedia al Diiriye Guure i els seus seguidors. Quan el 1925 els italians van ocupar el sultanat de Majeerteen Ayl fou una de les darreres viles que va estar en mans de les forces lleials al 'boqor' (sobirà) fins a finals del 1925.
La vila s'ha convertit en un refugi de la pirateria marítima moderna somalí, que hi reté molts dels vaixells capturats, que estan guardats pels pirates, fortament armats.

## Referències

* ↑ Hassan, Mohamoud M. «History of Darwiishia» (en anglès). Republic of Darwiishia. Arxivat de l'original el 2012-01-24. [Consulta: 31 març 2012].
* ↑ Harper, Mary. «Whenever word comes out that pirates have taken yet another ship in the Somali region of Puntland, extraordinary things start to happen» (en anglès). BBC, 18-09-2008. [Consulta: 1r abril 2012].
# Codi ATC N07

El codi ATC N07, descrit com Altres fàrmacs que actuen sobre el sistema nerviós, és una subgrup terapèutic de l'Anatomical, Therapeutic, Chemical Classification System (ATC). La classificació ATC és un sistema de codis alfanumèric desenvolupat per l'Organització Mundial de la Salut (OMS) per als fàrmacs i altres productes sanitaris. El subgrup N07 és part del grup anatòmic N Sistema nerviós.
Els codis per a ús veterinari (codis ATCvet) poden han estat creats afegint la lletra Q davant dels codis ATC humans: QN07...
Les adaptacions estatals de la classificació ATC poden incloure codis addicionals no presents en aquesta llista, que segueix la versió de l'OMS.

## N07A Parasimpaticomimètics

    N07A A Inhibidors de l'acetilcolinesterasa
    N07A B Èsters del turó
    N07A X Altres parasimpaticomimètics

## N07B Fàrmacs usades en trastorns addictius

    N07B A Fàrmacs usats contra la dependència de nicotina
    N07B B Fàrmacs usats contra la dependència d'alcohol
    N07B C Fàrmacs usats contra la dependència d'opioides

## N07C Preparats contra el vertigen

    N07C A Preparats contra el vertigen

## N07X Altres fàrmacs que actuen sobre el sistema nerviós

    N07X A Gangliòsids i derivats de gangliòsids
    N07X X Altres fàrmacs que actuen sobre el sistema nerviós

## Referències

* ↑ «ATC/DDD Index 2016: code N07». WHO Collaborating Centre for Drug Statistics Methodology.
* ↑ «ATCvet Index 2016: code QN07». WHO Collaborating Centre for Drug Statistics Methodology.
# Llau de Cantellet

La llau de Cantellet és un barranc del terme de Conca de Dalt, al Pallars Jussà, dins de l'antic terme d'Hortoneda de la Conca, a l'àmbit del poble d'Hortoneda.
S'origina al vessant nord-est del Planell de Soriguera, des d'on davalla cap al nord-nord-est, de forma paral·lela a la Serra de Cantellet, que queda a llevant, i a les Costes de la Font de l'Aumetlla, que és a ponent. A mitjan recorregut troba la Font de l'Aumetlla, que hi aporta la seva aigua. Just en arribar a l'extrem sud-est de la partida d'Enquinano torç en angle recte cap a l'est-sud-est, i s'aboca en el barranc de la Coma de l'Olla en poc tros més.

## Enllaços externs

* Institut Cartogràfic de Catalunya
# Sobremonestero

Sobremonestero és una serra situada en el límit del terme municipal de la Torre de Cabdella, a la comarca del Pallars Jussà, dins de l'antic terme primigeni de la Torre de Cabdella, i el d'Espot, al Pallars Sobirà.
Està situada al nord del terme municipal de la Torre de Cabdella, i al sud-oest del d'Espot. És la serra que forma la major part de la part de llevant de la capçalera del primer dels dos termes esmentats, i és just a llevant dels estanys Morto, de Cubieso i de Castieso.
El límit sud-est de la serra és el Pic de Mar, de 2.841,9 m. alt. Més al nord-oest del Pic de Mar hi ha el Pic de Sobremonestero, de 2.879,6, i el límit nord-oest està constituït pel Pic Morto, de 2.902.

## Enllaços externs

* Institut Cartogràfic de Catalunya
# Profilaxi (escacs)

* Aquest article tracta sobre escacs. Vegeu-ne altres significats a «profilaxi».
En el escacs, la profilaxi (del grec προφυλαξις, "prophylaxis", guardar o prevenir per endavant) es refereix a una o més jugades (jugades profilàctiques) que pretenen evitar que l'oponent actuï en una àrea determinada per por a patir-ne les conseqüències. La finalitat d'una jugada profilàctica no només és millorar la posició pròpia, sinó evitar que l'oponent millori la seva. Potser la jugada profilàctica més comuna sigui la d'avançar un peó de l'enroc, preferentment el peó de torre, per evitar el mat de la vuitena fila.
En un sentit més estratègic, la profilaxi dona lloc a un joc molt posicional i sovint frustrant per a jugadors més tàctics. Els jugadors que juguen amb un estil profilàctic prevenen l'inici del joc tàctic, el qual amenacen amb conseqüències desagradables. Un dels avantatges d'aquest estil de joc és que fa que un jugador molt agressiu perdi la paciència i cometi un error, al mateix temps que minimitza el risc. El desavantatge és que és una estratègia que falla sovint contra jugadors que es conformen amb unes taules.
Cal tenir en compte, però, que qualsevol jugada que eviti que l'oponent amenaci alguna cosa pot considerar-se profilàctica, malgrat que aquesta paraula no descrigui bé l'estil de joc del jugador. Per exemple, Mikhaïl Tal i Garri Kaspàrov jugaven sovint h3 a l'obertura Ruy López, una jugada profilàctica pensada per evitar que les negres juguin Ag4 i clavin el cavall de f3. Nogensmenys, cap dels dos jugadors es pot qualificar de profilàctic. Tots els Grans Mestres fan ús d'alguna mena de profilaxi en les seves partides.
Alguns jugadors coneguts pel seu estil profilàctic són:
* Aron Nimzowitsch
* Tigran Petrossian
* Anatoli Kàrpov

## Bibliografia

* Hooper, David; Whyld, Kenneth. The Oxford Companion to Chess. 2a. Oxford University Press, 1992. ISBN 0-19-280049-3.
# Amenardes (cràter)

Amenardes és un cràter d'impacte en el planeta Venus de 27,9 km de diàmetre. Porta el nom d'Amenardes I (718-655 aC), princesa egípcia, i el seu nom va ser aprovat per la Unió Astronòmica Internacional el 1991.

## Referències

* ↑ «Amenardes». Gazetteer of Planetary Nomenclature. United States Geological Survey. [Consulta: 1r juliol 2017].

## Vegeu també

* Llista de cràters de Venus
# Alí ibn Yússuf (Creta)

Alí ibn Yússuf (àrab: علي بن يوسف, ʿAlī ibn Yūsuf) fou emir de Creta del 915 al 925. A la mort del seu pare Yússuf ibn Úmar el va succeir el 915 i va governar durant uns deu anys. El 925 el va succeir el seu oncle Àhmad ibn Úmar.

## Referències

* ↑ Miles, George C. «Byzantium and the Arabs: Relations in Crete and the Aegean Area». Dumbarton Oaks Papers, 18, 1964, p.1–32. DOI: 10.2307/1291204.
# Raymond Brown

Raymond Brady Brown (Atlanta, Geòrgia, 5 de juliol de 1965) és un exjugador de bàsquet nord-americà. Amb els seus 2,03 metres d'alçada, la seva posició a la pista era la d'aler.

## Carrera esportiva

Va iniciar la seva trajectòria jugant a la Universitat de Mississippi State de l'NCAA, per a posteriorment fer-ho en la Universitat d'Idaho. El seu primer equip com a professional van ser els Utah Jazz de l'NBA amb els quals va disputar 16 partits en la temporada 1989-90.
La temporada 1990-91 passa a Europa i fitxa per l'OAR Ferrol de la lliga ACB amb els que qualla una excel·lent temporada anotant més de 17 punts i capturant 9 rebots per partit. Les següents quatre temporades les passarà a la lliga espanyola, jugant dos anys a l'Elosúa León, i dos més al Cáceres CB.
La temporada 1996-97 la comença a les files del Llemotges de la lliga francesa, però una lesió li fa perdre gran part de la mateixa. Al final d'aquesta temporada torna a Espanya per jugar a les files del 7Up Joventut de Badalona en substitució d'Anicet Lavodrama però no convenç a l'entrenador i després de la disputa de 4 partits és substituït per Gerald Madkins. La seva última experiència a les files d'un conjunt de l'ACB es produeix en la temporada 1997-98 en la qual va defensar els colors del Bàsquet Fuenlabrada. El 1998 se'n va a la lliga italiana, on jugaria fins pràcticament el final de la seva carrera esportiva, que es va produir com a jugador de l'Atenas de Córdoba de la lliga argentina l'any 2002.

## Referències

* ↑ Raymond Brown jugador a l'ACB
# Fetge amb ceba

Fetge amb ceba és una preparació gastronòmica tradicional. Els ingredients principals són fetge (normalment de porc, xai o vedella) i cebes. El fetge ve tallat normalment en filets prims i es guisa amb la ceba. En algunes versions els fetge i la ceba es fregeixen per separat i es barregen tot seguit. Hi ha llocs on el fetge es talla en daus.
El fetge amb ceba ha estat un plat afavorit a la cuina del regne Unit i d'Alemanya, així com a molts països de l'Europa Central, on es menja acompanyat amb patata bullida o puré de patates. Era un plat molt popular també a la cuina casolana catalana al segle xx, on s'afegia all fregit a la barreja. El fetge i la ceba, els dos ingredients principals, combinen tan bé que sembla que aquest plat ha sorgit espontàniament a moltes gastronomies. A la recepta tradicional de França el fetge es fregeix amb mantega i cansalada. Als Estats Units el fetge amb ceba va ser un plat molt comú als restaurants locals, però ha perdut popularitat i actualment es veu restringit a la cuina casolana dels estats del sud. Aquest plat continua essent un plat molt estès a la cuina de l'Amèrica central i del sud, on s'acompanya amb tortillas (coques primes de dacsa) o arròs bullit. Hi han variants d'aquest plat preparades a base de fetges de pollastre, sobretot a la gastronomia d'Espanya.

## Referències

* ↑ Leber mit Zwiebeln (alemany)
* ↑ Leber mit Kartoffelpüree (alemany)
* ↑ «Fetge de vedella amb ceba - Gastroteca». Arxivat de l'original el 2010-03-27. [Consulta: 12 juny 2009].
* ↑ Foie aux oignons Arxivat 2011-02-08 a Wayback Machine. (francès)
* ↑ Higaditos de pollo en salsa Arxivat 2010-10-11 a Wayback Machine. (castellà)
# Lleó de Corbridge

El Lleó de Corbridge (en anglés: Corbridge Lion), a Northumberland, Anglaterra, és una antiga escultura romana feta de gres, que mostra un lleó en peus sobre un animal gitat (possiblement un cérvol) en una base de pedra semicilíndrica. Fa 0,95 m de llarg per 0,36 m d'ample i 0,87 m d'alçada. Originàriament era una peça d'ornamentació funerària d'un túmul (simbolitzava el triomf de la mort sobre la vida). Després fou reutilitzat com una font, i li rajava aigua de la boca. Es va trobar en un tanc d'aigua al 1907 en una excavació dirigida per Leonard Woolley en el Lloc II (un edifici de corredor amb un sòl fet de mosaic, amb un hipocaust i algeps de paret pintat, que devia tractar-se d'una Mansio) al llogaret romà en Corbridge. Es creu que data del segle II o III.
En la seua autobiografia Spadework, Woolley comenta que el lleó fou trobat mentre ell era al banc de Corbridge recollint els salaris dels treballadors, i quan ells anunciaren la troballa a Wolley, l'home que el trobà va dir: "Quan vaig veure per primera vegada que hi havia allà un lleó, ell tenia una taronja florescent a la boca!".
Almenys altres quatre lleons de pedra s'han trobat a Corbridge, dos d'ells units al mur a la volta d'un mausoleu del segle II a Shorden Brae, al cementeri a l'oest de la ciutat romana, un d'ells construït en una paret del llogaret, i l'altre (ara perdut) era en el museu privat de propietat de Bartholomew Lumley a la primeria del segle xix.
El Lleó de Corbridge és ara en exposició al museu del llogaret romà de Corbridge, administrat per l'English Heritage. L'hotel Lion Of Corbridge (tancat el 2003), situat al sud del pont modern, fou batejat així en el seu homenatge.

## Referències

* ↑ Woolley, 1953, p. 16.
* ↑ Phillips, 1977, p. 32.
* ↑ Dickinson, 2000, p. 114.
* 4.Dickinson, 2000, pàg. 114.

## Bibliografia

* Dickinson, G. (2000) Corbridge – the Last Two Thousand Years (London)
* Gillam, J.P. and Daniels, C.M. (1961) "The Roman mausoleum on Shorden Brae, Beaufront, Corbridge, Northumberland", Archaeologia Aeliana (4th Series) 39, 37–62
* Phillips, I.J. (1977) Corpus Signorum Imperium Romani I,i Corbridge, Hadrian's Wall East of the North Tyne (Oxford), 31–2, En el. 82, Plate 24
* Woolley, L. (1953) Spadework: Adventures in Archaeology (London)

## Enllaços externs

* English Heritage: The Corbridge Lion and changing beliefs in Roman Britain
# Arthurdactylus

Arthurdactylus és un gènere de pterosaure del Cretaci inferior que s'ha trobat a la formació Crato al Chapada do Araripe al nord-est del Brasil. Va ser descrit el 1994 per Eberhard Frey i David M. Martill.
Fou un animal gros, amb una amplada alar d'uns 4,6 metres. L'esquelet trobat està raonablement complet, hi manquen tan sols el crani i alguna vèrtebra cervical
El nom li fou posat en honor d'Arthur Conan Doyle, que va descriure pterosaures gegantins a la novel·la El món perdut.

## Referències

* ↑ Frey, Eberhard; Martill, David M. «A new Pterosaur from the Crato Formation (Lower Cretaceous, Aptian) of Brazil» (en anglès). Neues Jahrbuch für Geologie und Paläontologie - Abhandlungen, 194, 2-3, 21-12-1994, pàg. 379–412. DOI: 10.1127/njgpa/194/1994/379. ISSN: 0077-7749.
* ↑ Doyle, Arthur Conan. El Món perdut. Alzira: Bromera, 2012. ISBN 978-84-15390-57-2.
Pterosauromorpha :
Regne: Animalia
Filum: Chordata
Classe: Sauropsida
Clade: Avemetatarsalia :
Pterosauromorpha :
Pterodactylomorpha :
Lophocratia :
Ornithocheiroidea :
Pteranodontoidea :
Vegeu també: Cronologia de la investigació del pterosaure • Filogènesi dels pterosaures • Llista de gèneres de pterosaures :
# Pandèmia de COVID-19 a Timor Oriental

La propagació de la pandèmia per coronavirus de 2019-2020 a Timor Oriental es va confirmar el 21 de març de 2020 amb el cas d'un ciutadà del país.
En data del 19 d'abril, el país comptabilitzava 19 casos confirmats de Covid-19 i 1 persona guarida.

## Cronologia

El 21 de març, el govern de Timor Oriental va informar del primer cas confirmat de COVID-19 al país, un ciutadà estranger que havia tornat de viatge mar enllà.
A conseqüència, per a contenir l'epidèmia la ministra d'educació, Dulce de Jesus Soares, anuncià el tancament dels llocs de culte, de les escoles durant una setmana, d'ençà del 23 de març fins al 28, i les universitats fins al 4 d'abril.
A partir del 25 de març, els treballadors estacionals timoresos que treballen a Austràlia en el marc d'un conveni entre tots dos països començaren a tornar al país. Així aquell mateix dia 18 homes i 16 dones se n'anaren de la ciutat australiana de Darwin i hagueren de fer una quarantena durant 14 dies a diverses estructures preparades per al confinament a Comoro. L'arribada de més gent als espais d'aïllament, ocupats per 629 persones el dia 26, podrien presagiar problemes de transmissió local i d'infeccions diverses.
El 27 de març, després d'una votació al Parlament, unànimament favorable a la proposta, el president de Timor Oriental, Francisco Guterres Lú-Olo, va declarar l'estat d'emergència, previst per a durar fins a la nit del 26 d'abril, a fi de frenar la possible progressió de l'epidèmia de Covid-19 al país i donar més eficàcia a les accions del govern en la lluita sanitària.

## Dades estadístiques

Evolució del nombre de persones infectades amb COVID-19 a Timor Oriental

## Referències

* ↑ Reuters «East Timor Confirms First Case of Coronavirus: Health Ministry» (en anglès). The New York Times. Reuters, 21-03-2020 [Consulta: 21 març 2020].
* ↑ «Health Ministry Urges Calm, Confirms First Positive Covid-19 Case» (en anglès). Tatoli, 21-03-2020 [Consulta: 29 març 2020]. Arxivat 2020-03-23 a Wayback Machine.
* ↑ «Schools, Universities and Churches Shut in Effort to Contain Covid-19» (en anglès). Tatoli, 23-03-2020 [Consulta: 29 març 2020]. Arxivat 2020-03-23 a Wayback Machine.
* ↑ «Timorese Seasonal Workers Returning Home From Australia Begin Quarantine» (en anglès). Tatoli, 27-03-2020 [Consulta: 29 març 2020]. Arxivat 2020-03-29 a Wayback Machine.
* ↑ «Parliament Approves State of Emergency to Deal with Covid-19» (en anglès). Tatoli, 23-03-2020 [Consulta: 29 març 2020]. Arxivat 2020-03-29 a Wayback Machine.
COVID-19 i la Pandèmia de COVID-19 :
Als Països Catalans :
Salut :
# Alfred Reisenauer

Alfred Reisenauer (Konigsberg, 1 de novembre, 1863 – Liepāja (Letònia), 3 d'octubre, 1907), fou un pianista compositor i professor de música alemany.

## Biografia

És conegut com un dels professors i intèrprets de piano més importants de la seva època, Reisenauer es va convertir en professor principal de piano al Conservatori de Sondershausen el 1885, però abans va ser deixeble de Franz Liszt i Louis Köhler. Era a la casa de Liszt quan Liszt va morir el 1886 i va ser portador de torxes al costat del taüt durant la processó del funeral. Després va començar a ensenyar piano al Conservatori de Leipzig l'any 1900, finalment va ser nomenat director de la mateixa institució on els seus alumnes incloïen Sigfrid Karg-Elert, Sergei Bortkiewicz i Anatol von Roessel.
Reisenauer va liderar una carrera de gran èxit com a pianista, especialment a Alemanya i Rússia, i va ser molt conegut per la seva manera de tocar sensible, especialment de Schumann. També va fer una especialitat de la música virtuosa de piano de Liszt. A partir de 1886 va viatjar a Àsia central i Rússia fins a Sibèria. El 10 d'abril de 1905, va gravar deu peces de piano per al piano Welte-Mignon al Welte Studio de Leipzig. Reisenauer també va musicar nombrosos lieder.
Se sap que patia por escènica i de vegades sembla que estava borratxo a l'escenari durant un concert. Va morir sobtadament a Liepāja (coneguda a Alemanya com a Libau) el 1907 durant una gira de concerts.

## Referències

* ↑ Slonimsky, Nicolas (1958). Baker's Biographical Dictionary of Musicians. New York: Shirmer. pp. 1325.
* ↑ "Alfred Reisenauer | Beethoven, Bagatelle "Für Elise" WoO 59 (Welte-Mignon piano roll, 1905)". 1905.
* ↑ Carl V. Lachmund: Living with Liszt: from the diary of Carl Lachmund, an American pupil of Liszt, 1882-1884. p 129. Pendragon Press, 1995. ISBN 0-945193-56-4; ISBN 978-0-945193-56-2.

## Bibliografia

* Josephine Gräfin Schwerin: Erinnerungen an Alfred Reisenau. Königsberg: Gräfe & Unzer, 1909
# Ratpenat de cua de beina de nas punxegut

El ratpenat de cua de beina de nas punxegut (Taphozous georgianus) és una espècie de ratpenat de la família dels embal·lonúrids. És endèmic d'Austràlia.

## Referències

* ↑ Distribució (anglès)

## Enllaços externs

* The Taxonomicon (anglès)